Diari Oficial de la Generalitat Valenciana


Sumari del DOGV 5986, del 01-04-2009 (2009/3584)

RESOLUCIÓ de 23 de març de 2009, del subsecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en la província de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5986

Data del DOGV
:   01-04-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/3584


Data del document
:   23-03-2009

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 23 de març de 2009, del subsecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en la província de Castelló. [2009/3584]
L'Ordre de 8 de juliol de 2008, del conseller de Justícia i Administracions Públiques disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria de Benestar Social, delegant en la Subsecretaria el nomenament i el cessament del personal funcionari interí i la contractació i el cessament del personal laboral temporal en tals supòsits.
La constitució de les borses ha de respectar els criteris establits en l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.
Fent ús de les facultats delegades, esta Subsecretaria, mitjançant la Resolució de data 1 de febrer de 2006, va constituir per a la província de Castelló borses d'ocupació per a substitucions temporals en llocs de treball dels grups relacionats en els apartats que figuren en esta (DOGV número 5.194, 8 de febrer de 2006). Posteriorment, per la Resolució de 26 de març de 2008, va obrir el termini d'integració en les borses d'ocupació per a substitucions temporals en els llocs de treball dels grups relacionats en els apartats que figuren en la dita resolució (DOGV número 5.743, de 16 d'abril de 2008).
Constatat el fet que en determinades categories, en els llocs d'atenció directa, no es disposa de prou personal per a atendre la cobertura de les substitucions del personal per incapacitat temporal, permís per maternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacacions, permís sindical i permís per campanya electoral.
Vista la sentència núm. 22/08, de data 18 de gener de 2008, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs contenciós administratiu interposat pel Sindicat d'Auxiliars d'Infermeria contra la Resolució d'esta Conselleria de Benestar Social, d'1 de febrer de 2006, quant als requisits que s'establixen per a inscriure's en la categoria d'auxiliar d'infermeria (auxiliar de clínica), els quals han de ser substituïts pel títol d'auxiliar d'infermeria.
Per tot allò que s'ha exposat, de conformitat amb el que establix l'Ordre de 17 de gener de 2006 de la Conselleria de Justícia, Interior i Administracions Públiques, i fent ús de les facultats que té delegades, esta Subsecretaria, resol:
Primer
Convocar els aspirants dels llocs que a continuació s'indiquen, perquè, en el termini de 10 dies hàbils, comptadors a partir de l'endemà de la publicació de la present resolució en el Diari Oficial de la Comunitat Valenciana, presenten en la Direcció Territorial de la Conselleria de Benestar Social de Castelló, o en qualsevol de les oficines públiques previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud d'inscripció, el full d'autobaremació, la documentació acreditativa dels mèrits al·legats i l'acreditació de la titulació requerida per a les categories que a continuació es detallen:
\*Es considera equivalent:
- Tècnic de cures auxiliars d'infermeria (grau mitjà de la branca sanitària)
- Tècnic auxiliar d'infermeria (primer grau de la branca sanitària)
Segon
Obrir el termini d'actualització previst en l'article 9 de l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal, perquè el personal actualment integrant de la borsa que va ser convocada mitjançant la Resolució de la Subsecretaria de la Conselleria de Benestar Social de data 1 de febrer de 2006, en la província de Castelló, aporte nous mèrits, si en tinguera, obtinguts després de la finalització del termini de presentació de sol·licituds a l'esmentada borsa, presentant sol·licitud d'actualització i full d'autobaremació, juntament amb la documentació acreditativa dels dits mèrits.
Tercer
El personal funcionari interí o laboral temporal que cesse per alguna de les causes establides en l'Ordre de 17 de gener de 2006, en el termini de 10 dies hàbils comptadors a partir de l'endemà de la data de notificació del cessament o del cessament mateix si este fora posterior a aquella, haurà de presentar davant de la Comissió Delegada Específica, la sol·licitud d'inscripció en esta, el full d'autobaremació amb la documentació acreditativa dels mèrits al·legats, en els mateixos llocs referits en l'apartat primer d'esta resolució. Els mèrits al·legats hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució. El personal cessat que no presente la sol·licitud d'incorporació en el termini previst s'entendrà decaigut en el seu dret.
Quart
Els aspirants seran ordenats prenent en consideració els mèrits relacionats en l'apartat quart de la Resolució d'1 de febrer de 2006, de la Subsecretaria de la Conselleria de Benestar Social, per la qual es convoca la constitució de les borses d'ocupació per a substitucions temporals en la província de Castelló (DOGV núm. 5.194, de 8 de febrer de 2006).
Quint
Els mèrits esmentats en l'apartat anterior s'acreditaran d'acord amb el que disposa l'apartat quint de la precitada Resolució d'1 de febrer de 2006, de la Subsecretaria de la Conselleria de Benestar Social i s'hauran d'haver obtingut amb anterioritat a la finalització del termini de presentació de sol·licituds que s'obri amb la publicació de la present resolució.
Sext
La Comissió Delegada Específica de Seguiment de Borses d'Ocupació Temporal, prevista en l'apartat segon de la Resolució d'esta Subsecretaria de data 1 de febrer de 2006 (DOGV núm. 5194, de 8 de febrer de 2006), analitzarà les sol·licituds presentades i efectuarà la baremació dels mèrits al·legats i procedirà a la integració del personal en la borsa d'acord amb la puntuació obtinguda.
En el supòsit que la quantitat de sol·licituds que es presente siga molt nombrosa en relació amb els llocs que es preveja cobrir, la Comissió Delegada Específica, podrà establir el nombre total de persones que hagen d'integrar la borsa, per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.
La composició provisional de la borsa es farà pública als taulers d'anuncis de la seu central i de la Direcció Territorial de Castelló de la Conselleria de Benestar Social.
Els aspirants disposaran d'un termini de 10 dies hàbils per a formular les al·legacions que estimen oportunes en relació amb la puntuació atorgada. La Comissió Delegada Específica estudiarà les al·legacions presentades i, en el termini màxim d'un mes, formularà proposta del llista definitiva a la Subsecretaria, que dictarà una resolució constituint definitivament la borsa i ordenarà la seua publicació als llocs indicats anteriorment.
La sol·licitud d'inscripció i el full d'autobaremació a què es referixen els punts precedents s'acompanyen com a annex I i II a la present resolució.
Sèptim
La present resolució esgota la via administrativa i en la seua contra es pot interposar, amb caràcter potestatiu, recurs de reposició davant del conseller de Justícia i Administracions Públiques, en el termini d'un mes comptador a partir de l'endemà de la seua publicació, d'acord amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la publicació d'esta resolució, d'acord amb el que disposen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 23 de març de 2009.- El subsecretari, p. d. (Ordre de 8 de juliol de 2008, DOCV número 5809, de 18 de juliol de 2008): Mariano Vivancos Comes.